
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2021 M. KOVO 3 D. 
NUTARIMO NR. 133 „DĖL PRIEMONĖS „TURGAVIETĖS MOKESČIO KOMPENSACIJA“ LĖŠŲ SKYRIMO IR ADMINISTRAVIMO TVARKOS APRAŠO PATVIRTINIMO“ PAKEITIMO

2021 m. gegužės 5 d. Nr. 314
Vilnius

Lietuvos Respublikos Vyriausybė  nutaria:
. Pakeisti Priemonės „Turgavietės mokesčio kompensacija“ lėšų skyrimo ir administravimo tvarkos aprašą, patvirtintą Lietuvos Respublikos Vyriausybės 2021 m. kovo 3 d. nutarimu Nr. 133 „Dėl Priemonės „Turgavietės mokesčio kompensacija“ lėšų skyrimo ir administravimo tvarkos aprašo patvirtinimo“ (toliau – Aprašas):
.	 Pakeisti 8 punktą ir jį išdėstyti taip:
„. Pagal Aprašą iš valstybės biudžeto lėšų skiriamos kompensacijos, kurių bendra suma – 2 300 000 (du milijonai trys šimtai tūkstančių) eurų.“
.	 Pakeisti 9 punktą ir jį išdėstyti taip:
„. Nuo koronaviruso (COVID-19) pandemijos nukentėjusio turgavietės prekiautojo paraišką (toliau – paraiška) galima teikti iki to momento, kol pagal turgavietės prekiautojams suteiktą kompensaciją bus paskirstyta visa Priemonei bendrai skiriama 2 300 000 (dviejų milijonų trijų šimtų tūkstančių) eurų valstybės biudžeto lėšų suma, bet ne ilgiau kaip iki 2021 m. liepos 1 dienos.“ 
.	 Pakeisti 13.5 papunktį ir jį išdėstyti taip:
„. turgavietės prekiautojas prekiauja ne maisto produktais turgavietėje ir atitinka bent vieną iš šių sąlygų:
. vykdo EVRK 2 red. nustatytą 47.82 klasės ekonominę veiklą ir (arba) 47.89 klasės ekonominę veiklą ir yra registravęs šios veiklos vykdymą teisės aktų nustatyta tvarka pagal EVRK 2 red. nustatytą 47.8 grupę arba 47.82 ir (arba) 47.89 klases;
. vykdo Veiklų, kuriomis gali būti verčiamasi turint verslo liudijimą, rūšių sąrašo 2.1, 2.2 papunkčiuose ir 60 punkte nurodytą veiklą;
. vykdo veiklą pagal verslo liudijimą, kuriuo, remiantis Veiklų, kuriomis gali būti verčiamasi turint verslo liudijimą, rūšių sąrašu, suteikiama teisė prekiauti verslo liudijime nurodytomis savo gamybos prekėmis neįsigijus prekybos liudijimo;“.
.	 Pakeisti 16 punktą ir jį išdėstyti taip:
„.  Kompensacija gali būti skiriama ne vėliau kaip iki 2021 m. liepos 31 dienos.“
.	 Pakeisti 20 punktą ir jį išdėstyti taip:
„.  Kvietimas galioja iki kvietime nurodytos dienos, kuri negali būti vėlesnė kaip 2021 m. liepos 1 diena. VMI interneto svetainėje www.vmi.lt skelbia apie kvietimo galiojimo pabaigą. Suderinusi su Ministerija, VMI sustabdo kvietimą teikti paraiškas anksčiau, nei kvietime nurodyta jo galiojimo diena, jeigu pagal Ministerijos priimtus sprendimus dėl kompensacijos skyrimo ir pateiktas naujas paraiškas paskirta ir prašomų skirti kompensacijų suma viršija visą kompensacijoms finansuoti bendrai skirtą lėšų sumą, ir apie tai tą pačią dieną paskelbia interneto svetainėje www.vmi.lt. Pasikeitus aplinkybėms, dėl kurių kvietimas buvo sustabdytas, VMI ne vėliau kaip per 2 darbo dienas atnaujina kvietimą ir apie tai tą pačią dieną paskelbia interneto svetainėje www.vmi.lt.“
.	 Pakeisti 21 punktą ir jį išdėstyti taip:
„. Turgavietės prekiautojas, siekdamas gauti kompensaciją, VMI „Mano VMI“ autorizuotų paslaugų srityje, kurios adresas https://www.vmi.lt/manovmi (toliau – „Mano VMI“), bet kuriuo metu po kvietimo paskelbimo arba jo atnaujinimo, bet ne vėliau kaip iki 2021 m. liepos 1 d., turi pateikti užpildytą paraišką. Paraiška pildoma lietuvių kalba.“
.	 Pakeisti 24.1 papunktį ir jį išdėstyti taip:
„. turgavietės prekiautojo duomenys: vardas, pavardė, asmens kodas (o jeigu pagal užsienio valstybės teisės aktus fiziniam asmeniui jis nesuteikiamas, – galiojančio asmens tapatybės arba jį atitinkančio dokumento numeris);“.
.	 Pakeisti 32.2 papunktį ir jį išdėstyti taip:
„.  tinkamų finansuoti turgavietės prekiautojų sąrašą pateikia Ministerijai, kuri ne vėliau kaip per 3 darbo dienas nuo tinkamų finansuoti turgavietės prekiautojų sąrašo gavimo dienos parengia ekonomikos ir inovacijų ministro sprendimą dėl kompensacijos skyrimo. Paskutinį parengtą tinkamų finansuoti pareiškėjų sąrašą LVPA pateikia Ministerijai ne vėliau kaip iki 2021 m. liepos 21 d.;“.
. Nustatyti, kad:
. Valstybinė mokesčių inspekcija prie Lietuvos Respublikos finansų ministerijos (toliau – VMI) ne vėliau kaip per 2 darbo dienas po šio nutarimo įsigaliojimo atnaujina kvietimą teikti nuo koronaviruso (COVID-19) pandemijos nukentėjusių turgavietės prekiautojų paraiškas (toliau – paraiška) ir apie tai tą pačią dieną paskelbia interneto svetainėje www.vmi.lt;
. šis nutarimas taikomas vertinant po šio nutarimo įsigaliojimo pateiktas paraiškas; Lietuvos Respublikos ekonomikos ir inovacijų ministerijos sprendimas dėl kompensacijos skyrimo dėl paraiškų, kurios buvo gautos VMI iki kvietimo sustabdymo, priimamas atsižvelgiant į šio nutarimo 1.1 ir 1.2 papunkčiuose išdėstytas Aprašo 8 ir 9 punktų nuostatas.


Ministrė Pirmininkė	                  Ingrida Šimonytė



Ekonomikos ir inovacijų ministrė	                Aušrinė Armonaitė

